Diari Oficial de la Generalitat Valenciana


Sumari del DOGV 6737, del 20-03-2012 (2012/2786)

DECRET 45/2012, de 16 de març, del Consell, pel qual es modifica el Decret 190/2009, de 23 d'octubre, del Consell, pel qual es va autoritzar la implantació d'ensenyances universitàries oficials de màster en la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/2786


Data del document
:   16-03-2012

Organisme emissor
:   Conselleria d'Educació, Formació i Ocupació

Tipus de document
:   Decret

Anàlisi jurídica

 Descriptors 

:   * Universitat Miguel Hernández
    * ensenyament superior
    * universitat
    * centre d'ensenyament
    * legislació

DECRET 45/2012, de 16 de març, del Consell, pel qual es modifica el Decret 190/2009, de 23 d'octubre, del Consell, pel qual es va autoritzar la implantació d'ensenyances universitàries oficials de màster en la Universitat Miguel Hernández d'Elx. [2012/2786]  
La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles (grau, màster i doctorat), i en l'article 35 disposa que per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que dispose la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
  
Pel Decret 190/2009, de 23 d'octubre, del Consell, es va autoritzar la implantació, per al curs 2009-2010, entre altres, de les ensenyances universitàries oficials del Màster Universitari en Instal·lacions Tècniques i Elèctriques. Eficiència Energètica per la Universitat Miguel Hernández d'Elx.  
El Consell d'Universitats, el 27 de gener de 2011, va dictar una correcció d'errors de la Resolució del Consell d'Universitats de 27 de maig de 2009, de verificació favorable de l'esmentat títol oficial, en la qual esmena un error en la denominació d'este, que passa a ser Màster Universitari en Instal·lacions Tèrmiques i Elèctriques. Eficiència Energètica per la Universitat Miguel Hernández d'Elx.  
La Universitat Miguel Hernández d'Elx ha presentat sol·licitud perquè es publique la nova denominació de l'esmentat màster segons l'esmentada correcció del Consell d'Universitats.  
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Formació i Ocupació i amb la deliberació prèvia del Consell, en la reunió del dia 16 de març de 2012,  
  
  
DECRETE  
  
Article 1. Modificació de la denominació de les ensenyances autoritzades  
Es modifica el Decret 190/2009, de 23 d'octubre, del Consell, pel qual es va autoritzar la implantació d'ensenyances universitàries oficials de màster en la Universitat Miguel Hernández d'Elx, per correcció de la denominació del Màster Universitari en Instal·lacions Tècniques i Elèctriques. Eficiència Energètica per la Universitat Miguel Hernández d'Elx, que passa a denominar-se Màster Universitari en Instal·lacions Tèrmiques i Elèctriques. Eficiència Energètica per la Universitat Miguel Hernández d'Elx.  
  
Article 2. Inscripció en el registre i els seus efectes  
El present decret es comunicarà al Ministeri d'Educació, Cultura i Esport, a l'efecte que este eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT) amb la nova denominació, d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
DISPOSICIONS ADDICIONALS  
  
Primera. Limitació al gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignats a la Conselleria d'Educació, Formació i Ocupació, i en tot cas, haurà de ser atés amb els mitjans personals i materials de la conselleria competent per raó de la matèria.  
  
Segona. Facultats d'aplicació i execució  
Es faculta la consellera d'Educació, Formació i Ocupació per a l'aplicació i execució del present decret.  
  
València, 16 de març de 2012  
  
El president de la Generalitat,  
ALBERTO FABRA PART  
  
La consellera d'Educació, Formació i Ocupació,  
M.ª JOSÉ CATALÀ VERDET